**LĒMUMS**

Liepājā

|  |  |
| --- | --- |
| 2021.gada 11.novembrī | Nr.408/15  (prot. Nr.15, 3.§) |

Par projektu “Ganību ielas pārbūve

posmā no Kungu ielas līdz Salmu ielai,

Liepājā”

Pamatojoties uz likuma “Par pašvaldībām” 14.panta otrās daļas 1. un 6.punktu, 15.panta pirmās daļas 1. un 2.punktu, 21.panta pirmo daļu, Ministru kabineta 2016.gada 30.augusta noteikumiem Nr.587 “Darbības programmas “Izaugsme un nodarbinātība” 6.1.4.specifiskā atbalsta mērķa “Pilsētu infrastruktūras sasaiste ar TEN-T tīklu” 6.1.4.2.pasākuma “Nacionālās nozīmes attīstības centru integrēšana TEN-T tīklā” īstenošanas noteikumi”, Liepājas pilsētas attīstības programmas 2015.-2020.gadam Stratēģiskās daļas rīcību Nr.2.1.7.(5.) “Rekonstruēt un izbūvēt pilsētas ielas, uzlabojot pārvietošanās iespējas pilsētā”, Liepājas pilsētas attīstības programmas 2015.-2020.gadam pielikuma Nr.2.2 “Investīciju plāns 2015.-2020.gadam” projektu unikālais Nr.Pr\_144.1 un Centrālās finanšu un līgumu aģentūras 2021.gada 23.augusta uzaicinājumu Nr.39-2-60/5192 iesniegt Kohēzijas fonda 6.1.4.specifiskā atbalsta mērķa “Pilsētu infrastruktūras sasaiste ar TEN-T tīklu” 6.1.4.2.pasākuma “Nacionālas nozīmes attīstības centru integrēšana TEN-T tīklā” otrās atlases kārtas projekta iesniegumu, izskatot Liepājas valstspilsētas pašvaldības domes pastāvīgās Pilsētas attīstības komitejas 2021.gada 4.novembra lēmumu (sēdes protokols Nr.12) un pastāvīgās Finanšu komitejas 2021.gada 4.novembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Atbalstīt projekta “Ganību ielas pārbūve posmā no Kungu ielas līdz Salmu ielai, Liepājā” sagatavošanu un iesniegšanu 6.1.4.specifiskā atbalsta mērķa “Pilsētu infrastruktūras sasaiste ar TEN-T tīklu” 6.1.4.2.pasākuma “Nacionālas nozīmes attīstības centru integrēšana TEN-T tīklā” otrās projektu iesniegumu atlases kārtas ietvaros.

2. Apstiprināt projekta “Ganību ielas pārbūve posmā no Kungu ielas līdz Salmu ielai, Liepājā”, turpmāk - Projekts, kopējās izmaksas2 400 000,00 EUR (divi miljoni četri simti tūkstoši *euro)* apmērā, no kurām Projekta attiecināmās izmaksas - 2 400 000,00 EUR, no tām:

2.1. Kohēzijas fonda finansējums (85%) - 2 040 000,00 EUR;

2.2. valsts budžeta dotācija (3,75%) - 90 000,00 EUR;

2.3. Liepājas valstspilsētas pašvaldības līdzfinansējums (11,25%) - 270 000,00 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 270 000,00 EUR (divi simti septiņdesmit tūkstoši *euro*) apmērā, sadalījumā pa gadiem:

3.1. 2022.gadā - 135 000,00 EUR;

3.2. 2023.gadā - 135 000,00 EUR.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 2023.gadā 213 000,00 EUR (divi simti trīspadsmit tūkstoši *euro*) apmērā.

5. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

6. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

7. Paredzēt, ka gadījumā, ja Valsts kases aizņēmums netiks piešķirts pilnā Projektam paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

8. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, tai skaitā Projekta pieteikumu, līgumu ar Centrālo finanšu un līgumu aģentūru, būvdarbu līgumus, sadarbības līgumus, Projekta un tā izpildi pamatojošos dokumentus, atskaites.

9. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Attīstības pārvaldei, Izpilddirektora birojam, Juridiskajai daļai, Finanšu pārvaldei, Komunālajai pārvaldei, Nekustamā īpašuma pārvaldei, Liepājas valstspilsētas pašvaldības domes priekšsēdētājam | |